stanford-oval/wikipedia huggingface dataset:
מבחן ההומוסקסואליות של מועצת שיתוף הפעולה של מדינות המפרץ

מבחן ההומוסקסואליות של מועצת שיתוף הפעולה של מדינות המפרץ היה מבחן לזיהוי הומוסקסואלים שתוכנן להיות בשימוש בכווית ובמדינות מפרץ אחרות כדי למנוע כניסת נוסעים הומוסקסואלים למדינות אלו. מנהל הבריאות הציבורית, יוסף מינדקאר, ממשרד הבריאות הכוויתי, הציע כי אחת מהבדיקות הרפואיות השגרתיות תהיה גם בדיקה להומוסקסואליות. מינדקאר דיבר גם על מניעת כניסה של טרנסג'נדרים למדינה. במדינות אלו ניתן למנוע מתן ויזת עבודה או לבטלה אם מבקש הוויזה נכשל באחד מהמבחנים.
הוצע כי הדאגה לאירוח מונדיאל 2022 בקטר, וחשש למחלוקת במקרה שאוהדי כדורגל יהיו להט"בים, גרמו למינדקאר לגנוז את התוכניות ולעמוד על כך שמדובר בהצעה בלבד. [דרושה הבהרה] ההצעה נקבעה לדיון בעומאן ב-11 בנובמבר 2013 על ידי ועדה מרכזית שתפקידה לבחון את המצב הנוגע למהגרי העבודה.
בעבר, ב-2012, נבדקו מגדרם של יותר מ-2 מיליון תיירים ברחבי מדינות מועצת שיתוף הפעולה של מדינות המפרץ. ההומוסקסואליות אינה חוקית ברוב המדינות החברות במועצה לשיתוף פעולה במפרץ, כולל ערב הסעודית, כווית, איחוד האמירויות הערביות, קטר ועומאן, למעט בחריין הבולטת.
תגובות

לא קיימת שיטה רפואית יעילה לזיהוי הומוסקסואלים. מספר פעילים הומוסקסואליים חששו שהכוונה לבצע בדיקה רקטאלית כדי לקבוע האם הנבדק קיים מין אנאלי. לבנון משתמשת בשיטות אלו בתחנות משטרה כדי לקבוע באילו פרקטיקות מיניות אסורות עבריינים קיימו. ב-2012, כאשר פשטו על קולנוע לפורנוגרפיה, 36 גברים לבנונים עברו בדיקה רקטאלית. פיטר טאצ'ל וקרן פיטר טאצ'ל (אנ') בבריטניה דרשו להחרים או לבטל את המונדיאל שייערך בקטר ב-2022. אמנסטי אינטרנשיונל התנגדה בתוקף לכל תוכניות להכניס מבחנים למטרות הפליה למיעוטים מיניים.
ריצ'רד ליין, מקבוצת הצדקה לזכויות להט"בים סטונוול (אנ'), אמר כי הגבלת חופש התנועה בגלל נטייה מינית תהיה בעייתית עבור מדינות המפרץ, ששיווקו את עצמן כפתוחות לעסקים בין-לאומיים.
ראו גם

מכונת ההומואים
הערות שוליים

1 2  "Kuwaiti authorities arrest 23 'cross-dressers and homosexuals'". Middle East Eye. 13 בפברואר 2015. ארכיון מ-2018-06-29. נבדק ב-31 במאי 2016. {{cite web}}:  (עזרה)
1 2 3 4 5  "These Countries Actually Want To Perform Tests To 'Detect' Gays". The Huffington Post. 9 באוקטובר 2013. ארכיון מ-2017-11-03. נבדק ב-31 במאי 2016. {{cite web}}:  (עזרה)
↑  "GCC eyes medical test to detect homosexuality – official". Arabian Business. ארכיון מ-2020-11-12. נבדק ב-31 במאי 2016. {{cite web}}:  (עזרה)
↑  "Kuwait developing 'gay detector' test to keep LGBT expats out of Gulf countries". New York Daily News. ארכיון מ-2019-05-05. נבדק ב-31 במאי 2016. {{cite web}}:  (עזרה)
↑  "So How Exactly Is Kuwait Going to "Medically Test" People to Detect If They Are Gay?". Vocativ. ארכיון מ-2018-06-29. נבדק ב-31 במאי 2016. {{cite web}}:  (עזרה)
1 2  "Gulf states could have clinical screenings to 'detect' homosexuals and". The Independent. 8 באוקטובר 2013. ארכיון מ-2020-08-28. נבדק ב-31 במאי 2016. {{cite web}}:  (עזרה)
1 2 3  Sambidge, Andy (12 באוקטובר 2013). "Amnesty slams Kuwait plan for 'homosexuality tests'". Arabian Business. ארכיון מ-2018-06-29. נבדק ב-31 במאי 2016. {{cite web}}:  (עזרה)
↑  Dehghan, Saeed Kamali (11 באוקטובר 2013). "Gulf countries consider medical checks to bar transgender expats". The Guardian. ארכיון מ-2020-11-12. נבדק ב-31 במאי 2016. {{cite web}}:  (עזרה)
↑  Aengus Carroll, State Sponsored Homophobia 2016: A world survey of sexual orientation laws: criminalisation, protection and recognition, ILGA, 2016, עמ' 35
↑  "Test of shame! Lebanese protest against anal probe for suspected gays". RT. 11 באוגוסט 2012. ארכיון מ-2020-11-11. נבדק ב-31 במאי 2016. {{cite web}}:  (עזרה)
↑  "Qatar 2022: Gulf States' 'Gay Tests' Trigger World Cup Boycott Call". International Business Times. 8 באוקטובר 2013. ארכיון מ-2020-09-30. נבדק ב-31 במאי 2016. {{cite web}}:  (עזרה)
↑  "Kuwait to 'Detect' Gays With Test to Keep Them Out". www.advocate.com (באנגלית). 2013-10-08. ארכיון מ-2015-09-23. נבדק ב-2020-11-12.
↑  "Amnesty slams Gulf countries' proposed 'medical tests' to 'detect' and ban gay and trans people". PinkNews. ארכיון מ-2020-11-12. נבדק ב-31 במאי 2016. {{cite web}}:  (עזרה)
קרלו לוי

| --- | --- |

קרלו לוי. צילום: קארל ואן וכטן
 לידה:  29 בנובמבר 1902 טורינו, איטליה 
 פטירה:  4 בינואר 1975 (בגיל 72) רומא, איטליה 
 מקום קבורה:  אליאנו 
 מקום לימודים:  אוניברסיטת טורינו 
 תקופת הפעילות:  1923–1974 (כ־51 שנים) 
 תחום יצירה:  ציור, ספרות 
 זרם באמנות:  אמנות עכשווית 
 יצירות ידועות:  ארץ שכוחת אל 
 פרסים והוקרה:  פרס ויארג'יו (1956) 
 חתימה:   
 
קרלו לוי (באיטלקית: Carlo Levi; ‏29 בנובמבר 1902 – 4 בינואר 1975) היה צייר וסופר יהודי-איטלקי, מהחשובים בתקופתו.
קורות חיים

לוי נולד בטורינו, לארקול לוי ואנטה טרבס. אימו הייתה אחותו של המנהיג הסוציאליסטי קלאודיו טרבס. משפחתו הייתה משפחה בורגנית. לוי למד רפואה באוניברסיטת טורינו בשנים 1917–1924. הוא היה תלמידו וידידו של הפוליטיקאי והעיתונאי פּיירו גוֹבֶּטִי, ויחד עמו היה חבר בתנועה האנטי-פשיסטית "צדק וחרות" (Giustizia e Libertà).
בשנת 1934 נעצר לראשונה עקב פעילות אנטי-פשיסטית, ובשנה שלאחר מכן, לאחר מעצר נוסף, הוגלה ליישוב הקטן אליאנו (Aliano) בחבל בזיליקטה שבדרום איטליה. על כפר קטן זה כתב לוי ביצירתו הנודעת ביותר "ישו נעצר באֶבּוֹלי" (תורגם כ"ארץ שכוחת אל", עם עובד 1950), שיצאה לאור בשנת 1945 בהוצאת אֶינאוּדי ולאחר מכן עובדה לסרט על ידי פרנצ'סקו רוזי.
יצירות חשובות אחרות פרי עטו של לוי הן "המילים הן אבנים", משנת 1955, העוסקת בבעיות החברתיות בסיציליה, "לעתיד יש לב עתיק" (1956), "אזל כל הדבש" (1965) ו"השעון" (1950) - כרוניקה של אי-שקט והרהורים על אודות תקופת השיקום שלאחר מלחמת העולם השנייה.
בשנת 1963 נבחר קרלו לוי לכהן כסנאטור עצמאי מטעם המפלגה הקומוניסטית האיטלקית (PCI).
ראויים לציון גם ספרו "מחברת בשערים" משנת 1979, שנכתב לאחר שלוי התעוור, וכן ציוריו מאותה תקופה שאוגדו בספר "40 ציורים של עיוורון".
קרלו לוי נפטר בינואר 1975 ברומא. גופתו נטמנה בבית הקברות של אליאנו, שם ביקש להיקבר על מנת לממש את הבטחתו לתושבי הכפר לשוב אליו, הבטחה שאותה לא עלה בידו לקיים בעודו בחיים.
ספרי קרלו לוי בעברית

ארץ שכוחת אל, תורגם בידי שו"ר, [א"ד שפיר וי’ רין], עם עובד תל אביב, תשכ"א-1961. (הוצאה ראשונה עם עובד, תש"י)."
השעון, רומן, תרגם מאיטלקית אליעזר הלוי [הורביץ], עם עובד, תל אביב, תשי"ז-1957.
שלט רחוב על שמו של הסופר קרלו לוי בעיירה אריצ'ה בסיציליה
מצבת קברו של קרלו לוי באליאנו
תה ארל גריי

| --- | --- |

 
 מאכלים
 סוג:  תה שחור 
 על שם:  צ'ארלס גריי, רוזן גריי השני 
 מוצא:  אנגליה 
 מרכיבים עיקריים:  תה שחור, bergamot orange 
 
תערובת ארל גריי
תה ארל גריי (באנגלית: Earl Grey tea) הוא תערובת תה שחור המבושמת בשמן אתרי הממוצה מקליפת ברגמוט. תערובת תה פופולרית זו נקראת על שם צ'ארלס גריי, רוזן גריי השני שהיה ראש ממשלת בריטניה. המילה "ארל" (רוזן) היא תואר האצולה של גריי.
על פי המסופר, קיבל הרוזן גריי במתנה מדיפלומט כלשהו תה בטעם שמן ברגמוט. תפוז ברגמוט הוא פרי הדר ריחני, המשמש יותר לבישום מאכלים אחרים מאשר למאכל כמות שהיא. האגדה כוללת בדרך כלל פקיד סיני אסיר תודה, אך תערובת תה זו נעשתה לראשונה מתה הודי שחור ותה ציילוני. עם השנים תערובות שונות שימשו להכנת תה ארל גריי.
התה התגלה כאיכותי עד כדי כך שצ'ארלס גריי, רוזן גריי השני ביקש מחברת המסחר לתה "טוויינינגס" ליצור תערובת תה שדומה לזו שקיבל. חברת "טוויינינגס" מכרה את "תה ארל גריי" הראשון בשוק הבריטי - וקראה לו על שמו של הארל מגריי. הארל גריי שלהם הוא תערובת של תה סיני, תה דרג'ילינג הודי, תה ציילוני ואפילו קמצוץ של לפסנג סושונג.
חברת "טוויינינגס" מייצרת תה דומה בשם "ליידי גריי" שמכיל תפוזים מסביליה, לימון וברגמוט.
תה ארל גריי היה התה האהוב על דאגלס אדמס, מחבר סדרת ספרי מדריך הטרמפיסט לגלקסיה.
התה הוא המשקה האהוב על דמותו הבדיונית של קפטן ז'אן לוק פיקארד מסדרת הטלוויזיה "מסע בין כוכבים: הדור הבא", שפנייתו למשכפל המזון "Tea, Earl Grey, hot" (תה, ארל גריי, חם) הפכה לאמרת כנף מפורסמת המזוהה עם דמותו.
יתרונות בריאותיים וסיכונים

בדומה לתה שחור אחר, הפוליפנולים והקפאין שמכיל תה ארל גריי נחשבים כבעלי יתרונות למניעת מחלות קרדיווסקולריות, בעיות עיכול ומניעת סרטן, אך המחקרים בתחומים אלה עדיין אינם חד-משמעיים.
שמן הברגמוט עשוי לספק יתרונות בריאותיים כמו גם סיכונים בריאותיים. כמה מחקרים גילו כי השמן עשוי להוריד את רמות הכולסטרול ויש לו כמה תכונות של משככי כאבים.
מצד שני, לברגמוט יש סיכונים בריאותיים. סיכונים אלה יכולים לכלול מגוון של בעיות עור.
צריכה מופרזת של תה ברגמוט עלולה לגרום לבעיות בספיגת האשלגן. ירידה ברמת האשלגן בגוף עלולה לגרום להתכווצות שרירים.
שימוש כנותן טעם

ארל גריי משמש כנותן טעם בעוגות ובממתקים. למשל חברת נסטלה ייצרה ממתק שוקולד מסדרת קיטקאט בטעם ארל גריי (שווק ביפן בלבד). ליצירת רטבים משתמשים בדרך כלל בתמצית שמכינים משקיות התה. לשימוש במיני מתיקה משרים את העלים בחמאה מותכת ולאחר שהטעם נספג מסננים את העלים.
הערות שוליים

↑  Kate Martin, Tea, Earl Grey, hot! U of T researchers examine how Alexa, Siri stack up against Star Trek, March 23, 2021, University of Toronto
↑  '"`UNIQ--templatestyles-00000002-QINU`"'Joachim, David (2001). Brilliant Food Tips and Cooking Tricks: 5,000 Ingenious Kitchen Hints, Secrets, Shortcuts, and Solutions. Rodale. p. 502. ISBN 9781579543013. Earl Grey shallot sauce.
↑  '"`UNIQ--templatestyles-00000004-QINU`"'Miller, Norman (11 באפריל 2009). "Why tea is the new spice rack must-have". The Times. {{cite news}}:  (עזרה)
↑  '"`UNIQ--templatestyles-00000006-QINU`"'Boyle, Tish (2002). The good cookie: over 250 delicious recipes from simple to sublime. John Wiley and Sons. p. 124. ISBN 9780471387916. Chocolate dipped Earl Grey shortbread wedges.
↑  '"`UNIQ--templatestyles-00000008-QINU`"'Schneider, Edward (16 ינו' 2002). "Cooking With Tea; "As for pears, I poached them in Earl Grey, a tea with impeccable prime ministerial credentials."". The Washington Post. נבדק ב-13 בנובמבר 2009. {{cite news}}:  (עזרה)
ערך זה הוא קצרמרבנושא משקאות. אתם מוזמנים לתרום לוויקיפדיה ו.
מעון שגריר ארצות הברית באומות המאוחדות

מעונו של שגריר ארצות הברית באומות המאוחדות שוכן בקומה ה-42 של מלון וולדורף אסטוריה. תצלום מ-2012.
מעון שגריר ארצות הברית באומות המאוחדות היה ממוקם עד שנת 2015 בסוויטה השוכנת בקומה ה-42 של מלון וולדורף אסטוריה שבניו יורק, שהושכרה על ידי מחלקת המדינה של ארצות הברית. המעון מתואר בדיווחים בעיתונות כ"מפואר", והקמתו של הבית הנוכחי ב-1947 סימנה את הפעם הראשונה בהיסטוריה בה שוכנו מגורי שגריר בבית מלון.
ב-2015, בעקבות רכישת מלון וולדורף-אסטוריה על ידי חברת הביטוח הסינית Anbang בשנת 2015, עלו חששות ביטחוניים, ובעקבות כך פינתה מחלקת המדינה את המעון. במאי 2019, רכשה ממשלת ארצות הברית דירת פנטהאוז בבניין 50 United Nations Plaza, לאחר שבתחילה שכרה פנטהאוז אחר באותו בניין.
ניקי היילי הייתה השגרירה האמריקאית הראשונה שהתגוררה במעון החדש.
היסטוריה

ב-1947, זמן קצר לאחר ייסוד מזכירות האומות המאוחדות בניו יורק, קיבלה מחלקת המדינה של ארצות הברית חוזה שכירות ארוך-טווח עבור תפוסת מערכת חדרים בעבור שגרירה של ארצות הברית מטעם מלון וולדורף אסטוריה, מלון יוקרה שנבנה ב-1931. הקמת בית השגריר בוולדורף אסטוריה הפכה אותו למלון הראשון בהיסטוריה ששיכן בתוכו מגורי שגריר. בשנת 1960, בית עירוני במנהטן, שהוקם במקור על ידי ג'יי. פי. מורגן בשנת 1921, נתרם לממשלת ארצות הברית על ידי הבעלים דאז ארתור יוטון (Houghton) בכוונה שישמש כמעונו של השגריר האמריקאי לאו"ם. עם זאת, השגריר עדלי סטיבנסון קבע כי הבית לא לטעמו ומלון וולדורף אסטוריה ימשיך להיות מעון השגריר. בית עירוני זה, "סאטון פלייס", הוענק מחדש על ידי ארצות הברית לאו"ם וכיום משמש כמקום מגוריו הרשמי של המזכיר הכללי של האומות המאוחדות.
ב-1978 דיווח כתב העת "אבוני" כי אנדרו יאנג ומשפחתו בדקו את האפשרות לצאת מהסוויטה בוולדורף אסטוריה ולהיכנס לבית מגורים נורמטיבי במקום. יאנג, שהיה השגריר הראשון שהתגורר בסוויטה עם ילדים צעירים, אמר כי "המעון בוולדורף נחמד מאוד, ונוח, אבל פשוט יש לי בעיה לנסות לגדל ילד קטן בבית מלון". עם זאת, החיפוש "הפך לסוגיה מרכזית באמצעי התקשורת" ויאנג בחר להישאר בסוויטה.
החל מ-1999, מחלקת המדינה משלמת 360,000 דולר אמריקני בשנה לחכירת הסוויטה על בסיס נע; החוזה מתחדש מדי עשר שנים עם הארכה אופציונלית אחת או שנתיים לטווח קצר.
מדליין אולברייט, ג'ורג' הרברט ווקר בוש, צ'ארלס יוסט, עדלי סטיבנסון, סמנתה פאוור וביל ריצ'רדסון נמנים בין דיירי הסוויטה. במהלך כהונתו כשגריר, העדיף ריצ'רד הולברוק לא להתגורר במלון, ובמקום זאת בחר להשתכן בביתו הפרטי במנהטן.
50 United Nations Plaza

בעקבות רכישת מלון וולדורף-אסטוריה על ידי חברת ביטוח סינית, עלו חששות ביטחוניים, מה שהוביל את מחלקת המדינה לחפש מעון חדש לשגריר ארצות הברית לאו"ם. בתחילה, הממשל האמריקאי שכר דירת פנטהאוז שלמה בבניין 50 United Nations Plaza, שם ניקי היילי הייתה השגרירה הראשונה שהתמקמה במעון זה.
במאי 2019, רכשה ארצות הברית פנטהאוז אחר, גם הוא בקומה שלמה, בעל חמישה חדרי שינה ו-6.5 חדרי רחצה, בסכום של 15.85 מיליון דולר.
הערות שוליים

↑  Midtown Shuffle, באתר הניו יורקר, 2 באוקטובר 2015
↑  New U.N. ambassador's perk: A NYC penthouse, באתר CBS‏, 5 ביוני 2013
↑  U.N. to Renovate Secretary General's Residence, באתר וושינגטון פוסט, 8 בדצמבר 2006
↑  הדיווח, באתר גוגל ספרים (באנגלית)'"`UNIQ--templatestyles-00000003-QINU`"'
↑  US taking 'close look' at Waldorf Astoria hotel sale to Chinese company, באתר הגרדיאן, 13 באוקטובר 2014
פרטד

פרטד (בהונגרית: Fertőd) היא עיירה במחוז גיור-מושון-שופרון שבצפון-מערב הונגריה, שנוצרה בשנת 1950 מאיחוד העיירות אסטרהאזה (Eszterháza) ושוּטר (Süttör).
יהודי אסטרהאזה

באסטרהאזה חיו מעט יהודים בתקופות זמן שונות:
| שנה | מספר היהודים בעיר | כלל האוכלוסייה |
| --- | --- | --- |
| 1840 | 2 |  |
| 1880 | 12 | 410 |
| 1910 | 6 |  |
| 1920 | 1 |  |
הערות שוליים

1 2  נתוני העיירה באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת שופרון |
| --- | --- | --- |
| יישובים | שופרון • אגיאגושסרגן • אגפלווה • צ'אפורדיאנושפה • צ'פוד • צ'ר • אברגץ • אג'האזשפלו • פרטבוז • פרטד • פרטאנדרד • פרטהומוק • פרטראקוש • פרטוסנטמיקלוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אויקר • אונד • ולצ'יי • ז'ירה |  |
| --- | --- |
בקרת זהויות :  NLI: 987007562221305171  BnF: cb135356703 (data)  LCCN: n84235519  MusicBrainz: 5f06b248-411a-4cdc-a7cd-0baf62d3106c  NKC: ge774868  VIAF: 134924950   WorldCat (עם VIAF): 134924950
ג'ים גרינגר

ג'יימס אדוארד גרינגר (באנגלית: James Edward Geringer;‏ ‏נולד ב־24 באפריל 1944) הוא פוליטיקאי אמריקאי מוויומינג, איש המפלגה הרפובליקנית, שכיהן כמושל ויומינג ה-30 בשנים 1995–2003.
ראשית חייו

ג'ים גרינגר נולד בגדל בחווה בעיירה ויטלנד שבוויומינג. אביו, גוטליב גרינגר, היה גרמני של הוולגה מהעיר לאופה (Lauwe), כיום יבלונובקה (Yablonovka) שבמחוז סראטוב, האימפריה הרוסית. אמו, אדלה מלין (לבית יוהנסון), הייתה ממוצא שוודי. הוא למד באוניברסיטת המדינה של קנזס, שם הוא היה חבר באחוות המשולש (Triangle Fraternity), וקיבל תואר בהנדסת מכונות. במשך עשר שנים עד לפרישתו הוא שירת בחיל האוויר של ארצות הברית. לזמן קצר הוא עבד בתחנת כוח בוויטלנד לפני שרכש לעצמו חווה.
קריירה פוליטית

ב-1982 התמודד גרינגר בהצלחה על מושב בבית הנבחרים של ויומינג מטעם המפלגה הרפובליקנית. לאחר שכיהן במשך שש שנים, הוא נבחר למושב בסנאט המדינתי מטעם מחוז הבחירה השלישי. ב-1994 נבחר גרינגר כמושל ויומינג.
במשך רוב הקריירה הפוליטית שלו היה גרינגר באופן כללי שמרן. כמושל הוא סייע להעביר חוקים שהסדירו תביעות ייצוגיות, קבעו רפורמות בחוקי פשיטת הרגל, הקשיחו את החוק הפלילי, הגדירו בחוק בתי ספר בזיכיון, והורידו מיסים. על כל פנים, הוא התנתק מהמפלגה הרפובליקנית כאשר תמך בכללי איכות הסביבה ובתיקון לשוויון זכויות.
ב-1997 קרא גרינגר לחרם על אמריקה און ליין לאחר שסונדרה לונדון (אנ') העלתה סדרה של התוודויות על רצח שנשלחו אליה על ידי "רוצח הפרצופים המחייכים", קית' האנטר ג'ספרסון, מתוך מחאה על כך שהוא מצא את הפרסום כפוגע. אף על פי שלונדון הסירה מרצונה את הדף המדובר מהאתר, חסמה אותה החברה מגישה לפרסום בו, צעד שגרם לתמיכה בה בכל רחבי הרשת, כולל הצעות לקבלת מרחב רשת חופשי.
לאחר תום כהונתו כמושל, הצטרף גרינגר ל-Esri שברדלנדס, קליפורניה, כמנהל מדיניות ואסטרטגיות למגזר הציבורי.
גרינגר הוא אחד מהמושלים שייסדו את אוניברסיטת המושלים המערבית (Western Governors University), וכיום הוא חבר אמריטוס של חבר הנאמנים של המוסד.
הערות שוליים

1 2  TRANSCRIPT for PODCASTS GOVERNOR JIM GERINGER, Interviewed by Mark Junge, June, 2009, For the Wyoming State Archives Through a grant provided courtesy of the Wyoming Humanities Council.
↑  "AOL to Take Down Serial-Killer Site". WIRED.
↑  Former Wyoming Governor Jim Geringer Joins Esri
↑  Board of Trustees
| --- | --- |
בקרת זהויות :  GND: 1185545093  ISNI: 0000 0000 4268 2645  LCCN: no96026512  SNAC: w6gr0grd  VIAF: 9437310   WorldCat (עם VIAF): 9437310
פוריגון החייל החשמלי

| פרק מ"פוקימון" |
| --- | --- |
 מספר פרק:  38
 מספר עונה:  1
 קוד הפקה:  138
 תאריך שידור מקורי:  16 בדצמבר 1997
 שפה:  יפנית
 תסריט:  יונקי טקגאמי
 הפקה:  קיוטאקה איסאקו
 דף הפרק ב-IMDb
 
Dennō Senshi Porygon (בעברית: פוריגון החייל החשמלי; ביפנית: でんのうせんしポリゴン) הוא הפרק ה־38 בעונה הראשונה של סדרת האנימה פוקימון. הפרק שודר בטלוויזיה פעם אחת בלבד, ביפן, ב־16 בדצמבר 1997, וכלל אפקטים חזותיים חוזרים ונשנים שגרמו להתקפים אפילפטיים למספר לא מבוטל של צופים יפנים, אירוע שכונה "Pokémon Shock", על פי העיתונות היפנית. כתוצאה מההתקפים נלקחו 685 צופים לבתי חולים, שניים מהם אושפזו במשך יותר משבועיים; בעקבות המקרה, הפרק לא שודר שנית ברחבי העולם. בעלילתו של הפרק מגלים אש וחבריו במרכז הפוקימונים המקומי כי משהו לא בסדר במכשיר השידור של הפוקיבול, וכדי לגלות מהי הבבעיה עליהם להיכנס למכונה.
לאחר המקרה, סדרת האנימה של פוקימון הופסקה למשך ארבעה חודשים, וחזרה ל־TV Tokyo ב־16 באפריל 1998. מאז, הפרק זכה לפרודיות ותזכורות רבות במדיה התרבותית, ביניהם הפרק "Thirty Minutes over Tokyo" בסדרה משפחת סימפסון, והפרק "צ'ינפוקומון" של הסדרה סאות' פארק.
שידור

"Dennō Senshi Porygon" שודר ביפן ב־16 בדצמבר 199ט7, בשעה 18:30 לפי שעון יפן. הפרק זכה לרייטינג הגבוה ביותר עבור משבצת הזמן שלו, ונצפה על ידי כ־4.6 מיליון אנשים.
אירוע ה־"Pokémon Shock" > שידור ההבזקים

עשרים דקות מתחילת הפרק, פיקאצ'ו עוצר את האנטי־וירוס במתקפת הרעם שלו, והתוצאה היא פיצוץ מהבהב באורות אדומים וכחולים. אף על פי שהיו בפרקים חלקים דומים עם הבזקים אדומים וכחולים, שתי טכניקות האנימה: "paka paka" ו־"flash" הפכו את הסצנה לאינטנסיבית במיוחד. הבזקים אלה היו אורות בוהקים ומהבהבים בקצב של כ־12 הרץ למשך שש שניות.
בשלב זה, חלק מהצופים חוו ראייה מטושטשת, כאבי ראש, סחרחורת ובחילה. חלקם סבלו מהתקפים, עיוורון, עוויתות ואובדן הכרה. הסוכנות להגנת האש של יפן דיווחה כי 685 צופים – 310 נערים ו־375 נערות – הועברו לבתי חולים על ידי אמבולנסים. אף על פי שרבים מהם התאוששו במהלך נסיעת האמבולנס, יותר מ־150 אושפזו בבתי חולים. שניים מהם אושפזו במשך יותר משבועיים. חלק מהצופים חטפו את התקפים כתוצאה מהשידור החוזר של הסצנות במהדורת חדשות היפנית. רק חלק קטן מתוך 685 הילדים שטופלו אובחנו כחולי אפילפסיה לאור. האירוע כונה "Pokémon Shock" על ידי העיתונות היפנית. מחקרים מאוחרים יותר הראו כי בין 5 ל־10 אחוזים מהצופים סבלו מתסמינים קלים שלא נזקקו לטיפול בבית חולים. 12,000 ילדים שלא נשלחו לבית החולים דיווחו על תסמינים קלים של מחלה; התסמינים שלהם דמו יותר להיסטריה וחרדה המונית מאשר התקף גדול. מחקר שנערך על 103 מהחולים מצא שלרובם לא היו התקפים נוספים לאחר 3 שנים. מכיוון שבהערכה רק אחד מכל 4,000 אנשים הוא רגיש להתקפים מסוג זה, מספר האנשים שנפגעו מהפרק היה חסר תקדים.
אירוע ה־"Pokémon Shock" > התגובה ביפן לאחר אירוע

החדשות על האירוע התפשטו במהירות דרך יפן. למחרת תחנת הטלוויזיה שמקורה בשידור הבודד של אותו פרק, TV Tokyo, פרסמה התנצלות בפני הציבור היפני, השעתה את התוכנית ואמרה שתחקור את סיבת ההתקפים. קצינים מתחנות המשטרה של אטאגו הצטוו על ידי הסוכנות הלאומית של המשטרה היפנית לחקור את מפיקי האנימה אודות תוכני התצוגה ותהליך הייצור. ישיבת חירום נערכה על ידי משרד הבריאות, העבודה והרווחה, בה נדון המקרה עם מומחים ומידע שנאסף מבתי חולים, וקמעונאים בווידאו בכל רחבי יפן הוציאו את תוכני האנימה של פוקימון ממדפיהם. התגובה מהבורסה לניירות ערך בטוקיו הייתה מהירה, ומניותיה של נינטנדו ירדו בבוקר למחרת ב־400 ין (כמעט 5%) ל־12,200 ין. נינטנדו מייצרת את המשחק עליו מבוססת סדרת האנימה של פוקימון. נשיא נינטנדו, הירושי ימאוצ'י, אמר במסיבת עיתונאים למחרת שודרה הפרק כי חברת משחקי הווידאו אינה אחראית מכיוון שמשחק הפוקימון המקורי למוצר הגיים בוי שלה הוצג בשחור לבן.
לאחר השידור של הפרק, שידורי סדרת האנימה הופסקו למשך ארבעה חודשים, עד שחזרו ב־16 באפריל 1998 עם שידורי הפרקים החדשים "להתראות פיקאצ'ו" ו"האחים איווי". לאחר ההפסקה, יום השידור השתנה מיום שלישי לחמישי. שיר הפתיחה נערך גם כן מחדש, ומסכים שחורים המציגים פוקימון שונים בזרקורים התפצלו לארבע תמונות בכל מסך. לפני אירוע ההתקף, בפתיחה הייתה במקור תמונת פוקימון אחת למסך. לפני חידוש השידור, "Problem Inspection Report on Pocket Monster Animated Series" שודר ביפן ב־16 באפריל 1998, באירוח מיוקי ידאמה שעבר על נסיבות האירוע והשינויים בתוכנית, וכן הציג מכתבים וציורי מעריצים שנשלחו על ידי הצופים, רובם היה מודאג כי האירוע יביא לביטול האנימה. שדרני טלוויזיה יפניים רבים ואנשי רפואה התאגדו כדי למצוא דרכים לוודא שהאירוע לא יחזור על עצמו. הם קבעו סדרת הנחיות לתוכניות אנימציה עתידיות, בהן:
תמונות מהבהבות, במיוחד תמונות עם הבזק אדום, לא יהבהבו מהר יותר משלוש פעמים בשנייה. אם התמונה אינה אדומה, היא לא תהבהב מהר יותר מחמש פעמים בשנייה.
אין להציג תמונות מהבהבות למשך זמן של יותר משתי שניות.
פסים, מערבולות ומעגלים קונצנטריים לא יכולים לתפוס חלק גדול ממסך הטלוויזיה.
"Dennō Senshi Porygon" גרם לפרקים "חטיפה חגיגית" ("Holiday Hi-Jynx") ו"סופת השלגים" ("Snow Way Out!") לסלוד מתאריך השידור המקורי שלהם ביפן בעקבות המקרה. שני הפרקים הללו עמדו לשידור אחרי הפרק ב־23 בדצמבר 1997 ו־6 בינואר 1998 בהתאמה. בסופו של דבר הם שודרו ב־5 באוקטובר 1998, דבר שגרם לבלבול הצופים כיוון שצ'רמנדר של אש לא התפתח עדיין לצ'ריזארד, ומיסטי עוד לא החזיקה בטוגפי, אך סטארמי והורסי עדיין היו בשמירתה. כמו כן, פרק מיוחד לשנה החדשה עמד לצאת לאוויר בין הפרקים האלה ב־30 בדצמבר 1997, אך הוא בוטל לאחר ש־TV Tokyo הסירה כל אזכור לפוריגון מהערוץ שלהם בעקבות האירוע.
אירוע ה־"Pokémon Shock" > השפעה מחוץ ליפן

מאמר שפורסם בעיתון USA Today הרגיע את ההורים וצוין בו כי לא סביר שילדים אמריקאים יסבלו מהתקפים שיתעוררו על ידי סצנות כאלו מכיוון שרשתות ארצות הברית לא משדרות אנימה עם "סגנון האנימציה המהיר" שלה, אם כי האנימה הפכה נפוצה יותר בטלוויזיה האמריקאית מאז. האירוע נכלל במהדורת 2004 ובמהדורת גיימר 2008 של ספר השיאים העולמיים של גינס, כשהוא מחזיק בשיא "התקפים אפילפטיים הכי רגישים ביותר שנגרמו על ידי תוכנית טלוויזיה".
כדי למנוע אירועים דומים כלשהם, נינטנדו הורתה במהירות לפרק את הפרק, והוא לא שודר מאז בשום מדינה.} לאחר תקרית פוקימון, שדרני הטלוויזיה הוסיפו מרצון אזהרות על המסך לתוכניות המכוונות לילדים צעירים המעודדים את הצופים לצפות באנימה בחדר מואר היטב ולשבת רחוק ממערכת הטלוויזיה. במאמץ למנוע דאגה ציבורית ופגיעה טראומטית לקורבנות, האנימה לא הציגה בשנית את פוריגון או את התפתחויותיו "פוריגון2" ו"פוריגון־Z" בפרקים שלאחר מכן.